ଭୁବନେଶ୍ୱର, ଅଗଷ୍ଟ ୧୫(ଲୋକାଲ ୱାୟାର): ନିର୍ଦ୍ଦିଷ୍ଟ କେତେକ ଅଞ୍ଚଳକୁ ଯିବାକୁ ବିଦେଶୀ ପର୍ଯ୍ୟଟକଙ୍କୁ ବାରଣ ସତ୍ତେ୍ୱ ଓଡ଼ିଶାର କୋରାପୁଟ ଜିଲ୍ଲାର ମନୋରମ ଓ ସୁରମ୍ୟ ସ୍ଥାନଗୁଡ଼ିକ ବାହ୍ୟ ଅତିଥିଙ୍କୁ ଆକୃଷ୍ଟ କରୁଥିବା ବିଗତ ତିନି ବର୍ଷର ଅତିଥି ଆଗମନ ଦର୍ଶାଉଛି ।
କୋରାପୁଟ ଜିଲ୍ଲା ପ୍ରଶାସନର ଜଣେ ବରିଷ୍ଠ ଅଧିକାରୀ କହିଛନ୍ତି, ବିଗତ ତିନି ବର୍ଷରେ ପାହାଡ଼ିଆ କୋରାପୁଟ ଜିଲ୍ଲାକୁ ଅନ୍ତର୍ଜାତୀୟ ପର୍ଯ୍ୟଟକଙ୍କ ଆଗମନ ପ୍ରାୟ ତିନି ଗୁଣ ବଡ଼ିଛି ।
କେତେକ ନିର୍ଦ୍ଦିଷ୍ଟ ଆଦିବାସୀ ଅଞ୍ଚଳ ଓ ମାଓ ଅଧ୍ୟୁଷିତ ଇଲାକାକୁ ବିଦେଶୀଙ୍କ ଆଗମନ ଉପରେ ନିଷେଧାଦେଶ ଜାରି ହୋଇଥିବା ସତ୍ତେ୍ୱ ବିଦେଶୀ ପର୍ଯ୍ୟଟକ ସଂଖ୍ୟା ବୃଦ୍ଧି ସକାରାତ୍ମକ ବାତାବରଣ ସୃଷ୍ଟି କରିଛି ।
ଦକ୍ଷିଣାଞ୍ଚଳ ଜିଲ୍ଲାଗୁଡ଼ିକରେ ବିଦେଶୀ ପର୍ଯ୍ୟଟକଙ୍କ ସଂଖ୍ୟା ବୃଦ୍ଧି ଉତ୍ସାହଜନକ । ୨୦୧୬ରେ ୧୮୦୬ ଜଣ ବିଦେଶୀ ପର୍ଯ୍ୟଟକ ଆସିଥିବା ବେଳେ ୨୦୧୭ରେ ୨୮୧୭ ଜଣ ଓ ୨୦୧୮ରେ ୪୯୨୬ ଜଣ ବିଦେଶୀ ପର୍ଯ୍ୟଟକ ଆସିଥିଲେ ।
ଚଳିତ ବର୍ଷ ଜୁଲାଇ ସୁଦ୍ଧା ବହୁ ସଂଖ୍ୟାରେ ବିଦେଶୀ ପର୍ଯ୍ୟଟକ ଆସିଛନ୍ତି । ବିଗତ ତିନି ବର୍ଷରେ ପର୍ଯ୍ୟଟକଙ୍କ ସଂଖ୍ୟାରେ ୨୭୨ ପ୍ରତିଶତ ବୃଦ୍ଧି ଘଟିଛି ।
ଏହାଦ୍ୱାରା କୋରାପୁଟ ଜୈବ ପର୍ଯ୍ୟଟନ ସ୍ଥଳୀ ଭାବେ ପୁନଃ ବିଦେଶୀ ପର୍ଯ୍ୟଟକଙ୍କୁ ଆକୃଷ୍ଟ କରିବାରେ ସକ୍ଷମ ହୋଇଛି ବୋଲି ସେ କହିଛନ୍ତି ।
ତେବେ କିଛି ଦୁଃସାହସିକ ପର୍ଯ୍ୟଟନ ସ୍ଥଳକୁ ବିଦେଶୀ ପର୍ଯ୍ୟଟକଙ୍କ ଆଗମନ ନେଇ ଜାରି ନିଷେଧାଦେଶ କୋହଳ ହେଲେ ବିଦେଶୀ ପର୍ଯ୍ୟଟକଙ୍କ ସଂଖ୍ୟା ଆହୁରି ବଢ଼ିବ ।
ସରକାର ଅନ୍ତର୍ଜାତୀୟ ପର୍ଯ୍ୟଟକଙ୍କ ସୁରକ୍ଷା ଓ ନିରାପତ୍ତାକୁ ପ୍ରମୁଖତା ପ୍ରଦାନ କରୁଛନ୍ତି । ସେଥିପାଇଁ ସମ୍ବେଦନଶୀଳ ଅଞ୍ଚଳରେ ବିଦେଶୀ ପର୍ଯ୍ୟଟକଙ୍କ ଗତିବିଧି ଉପରେ ଜାରି ନିଷେଧାଦେଶ ତର୍କସଙ୍ଗତ ।
ମନେ ରଖିବା ଉଚିତ ଯେ, ୨୦୧୩ରେ କନ୍ଧମାଳ ଜିଲ୍ଲାରୁ ଦୁଇ ଜଣ ଇଟାଲୀୟ ପର୍ଯ୍ୟଟକଙ୍କୁ ସନ୍ଦିଗ୍ଧ ମାଓବାଦୀ ଅପହରଣ କରି ନେଇଥିଲେ ବୋଲି ସେ କହଛନ୍ତି ।
ସରକାର ବାଧ୍ୟ ହୋଇ ଫେବୃଆରୀ ୨୫, ୨୦୧୨ରେ ବିଦେଶୀ ପର୍ଯ୍ୟଟକଙ୍କ ଆଦିବାସୀ ଅଞ୍ଚଳ ଓ ମାଓ ଅଧ୍ୟୁଷିତ ଇଲାକା ଗସ୍ତ ଉପରେ ପ୍ରତିବନ୍ଧକ ଜାରି କରିଥିଲେ ।
ଏ ସଂକ୍ରାନ୍ତରେ ଗେଜେଟ ବିଜ୍ଞପ୍ତି ମଧ୍ୟ ଜାରି ହୋଇଥିଲା । ମାଓବାଦୀ ବିପଦ ସାଙ୍ଗକୁ ବିଦେଶୀ ପର୍ଯ୍ୟଟକ ଅର୍ଦ୍ଧ ନଗ୍ନ ଆଦିବାସୀ ମହିଳାଙ୍କ ଫଟୋ ଉଠାଇବା ବିବାଦ ଯୋଗୁଁ କର୍ତ୍ତୃପକ୍ଷ ଆଭ୍ୟନ୍ତରୀଣ ପର୍ଯ୍ୟଟନ ସ୍ଥଳ ଗସ୍ତ ଉପରେ ନିଷେଧାଦେଶ ଜାରି କରିଥିଲେ ।
ତେବେ ମାର୍ଚ୍ଚ ୨, ୨୦୧୭ ଏହି ନିଷେଧାଦେଶ କୋହଳ କରାଯାଇ ଜିଲ୍ଲାର କେତେକ ଅଞ୍ଚଳକୁ ବିଦେଶୀ ପର୍ଯ୍ୟଟକଙ୍କୁ ପ୍ରବେଶ ସୁଯୋଗ ମିଳିଥିଲା ।
ତେବେ କଣ୍ଟିଆ, କୋଟିଆ, ନୂଆଗାଁ, ସମ୍ବାଇ, ତଳଗୋଲେରୁ (ସିମିଳିଗୁଡ଼ା ବ୍ଲକ), ହଳଦୀକୁଡ଼ା, ମାଝିଗୁଡ଼ା, ରାମଗିରି (ବୈପାରୀଗୁଡ଼ା ବ୍ଲକ), ବେଡିଗୁଡ଼ା, ଚିକଣାପୁଟ, ଟକରପଡ଼ା (ଲମତାପୁଟ ବ୍ଲକ) ଓ କେରିମୁଟି ଗ୍ରାମ ପଞ୍ଚାୟତର କୁନ୍ଦୁରା ବ୍ଲକର ଛଅଟି ଗାଁକୁ ଅନ୍ତର୍ଜାତୀୟ ପର୍ଯ୍ୟଟକଙ୍କ ପ୍ରବେଶ ଉପରେ ଜାରି କଟକଣା ଏବେ ବି ବଳବତ୍ତର ରହିଛି ।
ମାଓବାଦୀ ଗୋଷ୍ଠୀଙ୍କ ପକ୍ଷରୁ ବିପଦର ଆଶଙ୍କା ଥିବାରୁ କେତେକ ସ୍ଥାନ ଭ୍ରମଣ ଉପରେ ପ୍ରତିବନ୍ଧକ ଜାରି ରହିଛି ବୋଲି ସେ କହିଛନ୍ତି ।
ପ୍ରତିବନ୍ଧକ ଜାରି ହୋଇଥିବା ସ୍ଥାନଗୁଡ଼ିକ ମାଓବାଦୀ ଅଧ୍ୟୁଷିତ ଅଞ୍ଚଳରେ ଥିବା ବେଳେ ଆଭ୍ୟନ୍ତରୀଣ ଅଞ୍ଚଳଗୁଡ଼ିକରେ ନିର୍ଦ୍ଦିଷ୍ଟ ସମ୍ବେଦନଶୀଳ ଆଦିବାସୀ ଗୋଷ୍ଠୀ (ପିଭିଟିଜି) ବସବାସ କରୁଛନ୍ତି ।
୬୨ଟି ବିବିଧ ପ୍ରକାର ଅନୁସୂଚିତ ଜନଜାତି ଗୋଷ୍ଠୀ ଓ ୧୩ଟି ପିଭିଟିଜି ରାଜ୍ୟ ତଥା କୋରାପୁଟ ଜିଲ୍ଲାରେ ବସବାସ କରନ୍ତି ।
ଏହି ଆଦିବାସୀମାନଙ୍କ ଜୀବନ ଶୈଳୀ, ସଂସ୍କୃତି, ବେଶଭୂଷା ତଥା ପାରମ୍ପରିକ କଳା ବିଦେଶୀ ପର୍ଯ୍ୟଟକଙ୍କୁ ଆକୃଷ୍ଟ କରେ ।
ଟ୍ରେକିଂ, ଦୁଃସାହସିକ କ୍ରୀଡ଼ା ସହିତ ପାହାଡ଼ିଆ ଅଞ୍ଚଳ ଅନ୍ତର୍ଜାତୀୟ ଅତିଥିଙ୍କ ପାଇଁ ଅତିରିକ୍ତ ଆକର୍ଷଣ ପାଲଟିଛି ।
ବଡ଼ ବଡ଼ ପାହାଡ଼, ଜଳପ୍ରପାତ, ଘଞ୍ଚ ଜଙ୍ଗଲ ଓ ବନ୍ୟପ୍ରାଣୀ ଥିବା ଏହି ଜିଲ୍ଲା ପର୍ଯ୍ୟଟନର ଭଣ୍ଡାର ।
୧୬୭୨ ମିଟର ଉଚ୍ଚ ଦେଓମାଳି ପର୍ବତ, ବଗରା ଓ ଡୁମୁଡୁମା ଜଳପ୍ରପାତ ଭଳି ଆଦର୍ଶ ପର୍ଯଟନ ସ୍ଥଳ ଭ୍ରମଣ କରିବାକୁ ପ୍ରତିବର୍ଷ ବହୁ ସଂଖ୍ୟାରେ ଦେଶୀ ଓ ବିଦେଶୀ ପର୍ଯ୍ୟଟକ କୋରାପୁଟ ଆସିଥାନ୍ତି ।
ଅକ୍ଟୋବରରୁ ଜାନୁଆରୀ ପର୍ଯ୍ୟନ୍ତ ଶୀତ ମାସଗୁଡ଼ିକ ରାଜ୍ୟର ଏହି ଅଞ୍ଚଳ ଭ୍ରମଣ କରିବାର ପ୍ରକୃଷ୍ଟ ସମୟ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
